**Uvoz novih farmaceutskih proizvoda**

* Od svibnja 2013. nadležna institucija u Tunisu (PCT) propisala je uvjete za uvoz novih farmaceutskih proizvoda i stavljanja na tržište. Vremenski period autorizacije traje 4 godine.
* Izvoznici trpe zbog dugih kašnjenja u odobravanju zahtjeva za prodaju ovih proizvoda na tuniskom tržištu (oko 2 godine).
* Problemi u području intelektualnog vlasništva, zaštita je odobrena samo preko "*circulaires*" za proizvode odobrene za prodaju tijekom razdoblja od 5 godina; ne postoje druga sredstva zaštite.

**Tehničke prepreke za uvoz keramičkih pločica**

* Od 2006. keramičke pločice koje se uvoze na tržište Tunisa moraju imati oznaku “*cahier des charges*” i time moraju udovoljiti tehničkim zahtjevima dok se ovaj zahtjev ne odnosi na lokalne proizvođače. Izvoznici imaju komplikacije oko dobivanja odobrenja za dobivanje navedene oznake, postupci za dobivanje odobrenja je stalno blokiran, uzorci moraju biti ispitani dva puta godišnje, a vlasti u roku sedam dana trebaju provjeriti robu, ali se ne drže vremenskog ograničenja.
* Potrebno je platiti 10% od uvezene vrijednosti keramičkih pločica prije nego što se stave na tržište Tunisa.

**Telekomunikacije/roaming**

* Na sastanku MAAC-a u siječnju 2016. AT je izvijestila da Telecom Austria Group (TAG) ima sklopljen međunarodni sporazum o roamingu kojima se omogućavaju povoljniji uvjeti telefoniranja u trećim zemljama. 2014. godine TAG je zaprimio informaciju tuniskih partnera (Orange i Telecom Tunisie) da su ukinuti popusti na tarife u roamingu, a OOredoo group (treći tuniski operater) ne želi sklopiti takav sporazum. Prema navedenom osnovan je Tunisian Roaming cartel, te je TAG zaprimio otkazivanje povoljnijih uvjeta roaminga za sljedeće TAG podružnice/zemlje: Bugarska, Slovenija, Hrvatska, Makedonija, Bjelarus i Srbija. Iako je odredbama članka 36. Euro-Mediteranskog sporazuma vrlo teško je izmijeniti postojeću odluku tuniskih telekom operatera. Potrebno je poticati ukidanje nepoštene trgovačke prakse u pregovorima oko produbljivanja postojećeg trgovinskog sporazuma s Tunisom, usklađivanje s EU standardima, poticati tunisku stranu da se ovim odlukama iskrivljuju odredbe o zaštiti tržišnog natjecanja, te dostavljati informacije nadležnom tijelu u EU (DG Competition) o problemima u poslovanju u Tunisu. EK je izvijestila da se pokušava riješiti ovo pitanje u razgovorima s tuniskom stranom. HR je zatražila daljnje praćenje i moguće rješavanje ove odluke tuniskih telekomunikacijskih operatera.

**Carine za uvoz pneumatskih guma**

* Na pneumatske gume primjenjuju se carine u okviru tarifnih kvota, te je zatraženo rješavanje ovog pitanja kroz trgovinski sporazum
* EK je u proljeće 2015. uputila pismo Tunisu s navedenim zahtjevom

10. siječanj 2017.